V Bratislave, dňa 13.06.2016

Reg. č.: sekr./136/6770/2016

Rektor Slovenskej technickej univerzity v Bratislave ako štatutárny orgán Slovenskej technickej univerzity v Bratislave, Vazovova 5, 812 43 Bratislava, IČO: 00397687 (ďalej len „STU“) vydáva toto

**r o z h o d n u t i e:**

Rektor STU v súlade s ustanovením § 5 ods. 8 zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov, v súlade so Smernicou rektora číslo 3/2015-SR zo dňa 05.03.2015 „Nakladanie s nepotrebným majetkom Slovenskej technickej univerzity v Bratislave“, na základe písomného návrhu Strojníckej fakulty STU zo dňa 03.06.2016 a po odsúhlasení vo vedení STU dňa 08.06.2016

**rozhodol**

**o** **nepotrebnosti nasledovnej nehnuteľnej veci STU:**

|  |  |
| --- | --- |
| Stavba/pozemok: | ÚVZ v Ľubochni - pozemky a stavba |
| Rok nadobudnutia: | 15.06.1977 |
| Užívateľ nehnuteľnosti: | Strojnícka fakulta STU |
| Zápis na LV: | Číslo LV: 899  Katastrálne územie: Ľubochňa  Parcela registra „C“  Parcelné číslo: 582/1, 582/2, 583  Výmera: 1.578 m2  Druh pozemku: zastavané plochy a nádvoria, záhrady  Stavba - súp. č. 472 - budova pre šport a rekreačné účely postavená na parc. č. 582/2, inventárne číslo 90033-271 |
| Obstarávacia cena: | 2.811,96 € |
| Primeraná cena: | Cena podľa Znaleckého posudku č. 53/2015 zo dňa 01.04.2015 vypracovaného znalcom Ing. Ján Karel, PhD. je určená na sumu 82.600 € |
| Iné údaje: |  |

**Odôvodnenie:**

Vyššie špecifikované nehnuteľné veci STU už neslúžia a ani v budúcnosti nebudú slúžiť STU na plnenie jej základných úloh ani na plnenie jej iných úloh, nakoľko:

1. Ponukové konanie vykonané v rámci STU bolo neúspešné, oslovené súčasti STU v stanovenej lehote do 04.02.2015 vyslovili nezáujem o užívanie vyššie špecifikovaných nehnuteľných vecí.
2. Nehnuteľné veci, ktoré sú predmetom tohto návrhu, neslúžia a ani v budúcnosti nebudú slúžiť na plnenie základných úloh ani iných úloh STU. Prevádzkovanie ÚVZ v Ľubochni je nerentabilné.

**Poučenie:**

Na toto rozhodnutie rektora o nepotrebnosti nehnuteľnej veci STU sa nevzťahujú všeobecné predpisy o správnom konaní; toto rozhodnutie nie je preskúmateľné súdom.

v. r.